CELEX: 62010CA0420
Language: bg
Date: 2012-03-01 00:00:00
Title: Дело C-420/10: Решение на Съда (трети състав) от 1 март 2012 г. (преюдициално запитване от Landgericht Hamburg — Германия) — Söll GmbH/Tetra GmbH (Пускане на пазара на биоциди — Директива 98/8/ЕО — Член 2, параграф 1, буква а) — Понятие за биоциди — Продукт, предизвикващ флокулация на вредителите, без да ги унищожава, отблъсква или обезврежда)

21.4.2012   
            
            
               BG
            
            
               Официален вестник на Европейския съюз
            
            
               C 118/3
            
         Решение на Съда (трети състав) от 1 март 2012 г. (преюдициално запитване от Landgericht Hamburg — Германия) — Söll GmbH/Tetra GmbH
   (Дело C-420/10) (1)
   
   (Пускане на пазара на биоциди - Директива 98/8/ЕО - Член 2, параграф 1, буква а) - Понятие за биоциди - Продукт, предизвикващ флокулация на вредителите, без да ги унищожава, отблъсква или обезврежда)
   2012/C 118/05
   Език на производството: немски
   
      Запитваща юрисдикция
   
   Landgericht Hamburg
   
      Страни в главното производство
   
   
      Ищец: Söll GmbH
   
      Ответник: Tetra GmbH
   
      Предмет
   
   Преюдициално запитване — Landgericht Hamburg — Тълкуване на член 2, параграф 1, буква a) от Директива 98/8/ЕО на Европейския парламент и на Съвета от 16 февруари 1998 година относно пускането на пазара на биоциди (ОВ L 123, стp. 1; Специално издание на български език, 2007 г., глава 3, том 24, стр. 67) — Определяне като „биоцид“ на продукт, който предизвиква флокулацията на вредителите, без да ги унищожава, отблъсква или обезврежда — Алгицид, съдържащ веществото алуминиев хлорид хидроксид — Понятие за биоцид
   
      Диспозитив
   
   Понятието за биоциди, съдържащо се в член 2, параграф 1, буква a) от Директива 98/8/ЕО на Европейския парламент и на Съвета от 16 февруари 1998 година относно пускането на пазара на биоциди трябва да се тълкува в смисъл, че обхваща дори продуктите, които оказват само непряко въздействие върху целевите вредители, стига да съдържат едно или няколко активни вещества с химическо или биологично въздействие, което е част от причинно-следствена верига, чиято цел е да предизвика инхибиторен ефект върху тези вредители.
   
      (1)  ОВ C 288, 23.10.2010 г.